Tárgyalja: Humánpolitikai Bizottság

Nyilvános ülés anyaga

**Berettyóújfalu Város Önkormányzata Polgármesterétől**

**Igazgatási Iroda**

**ELŐTERJESZTÉS**

a pénzbeli és természetbeni szociális és gyermekjóléti ellátásokról szóló 1/2018. (I. 26.)

önkormányzati rendelet módosítására

Tisztelt Képviselő-testület!

A pénzbeli és természetbeni szociális és gyermekjóléti ellátásokról szóló 1/2018. (I. 26.) önkormányzati rendelet alkalmazása során merültek fel olyan élethelyzetek, melyekre vonatkozóan a rendeleti szabályozás nem volt egyértelmű. Ilyen, a babaköszöntő csomagnál jogosultsági feltételként szabott berettyóújfalui lakcím és az életvitelszerű itt élés kérdése. A családbarát intézkedések célja a családot alapító fiatalok itt tartása a városban, ezért a támogatás a ténylegesen itt élő családoknak jár, függetlenül attól, hogy bejelentett lakó- vagy tartózkodási hellyel rendelkeznek, és bejelentett lakcímtől függetlenül nem jár annak, aki nem itt él.

A további módosítások technikai jellegűek. Az egyik a babaköszöntő csomag kiszállítására vonatkozik, a másik pedig az óvodakezdési támogatás közvetítő családgondozó általi felvételéhez való szülői hozzájárulás beiktatása a kérelembe. Ez utóbbi, a támogatás rendeltetésszerű felhasználását segítő, újabb elem a rendeletben.

A fenti okok miatt a rendelet módosítása szükséges.

Kérem a Tisztelt Képviselő-testületet, hogy az előterjesztést szíveskedjen megvitatni és a rendelet-tervezetet elfogadni.

Melléklet: rendelet-tervezet

Berettyóújfalu, 2018. április 18.

Muraközi István

 polgármester

**Előzetes hatásvizsgálat**

**Berettyóújfalu Város Önkormányzata Képviselő-testületének**

 **a pénzbeli és természetbeni szociális és gyermekjóléti ellátásokról szóló rendelete módosításához**

A jogalkotásról szóló 2010. évi CXXX. törvény 17. §-a értelmében a jogszabályok előkészítőjének előzetes hatásvizsgálat elvégzésével kell felmérnie a szabályozás várható következményeit. Önkormányzati rendelet esetében az előzetes hatásvizsgálat eredményéről az önkormányzat képviselő-testületét kell tájékoztatni a rendelet elfogadását megelőzően.

**Társadalmi, gazdasági, költségvetési hatása:**

A rendeletalkotás a város lakosainak szociális biztonságát, megélhetési feltételeik javítását szolgálja.

**Környezeti, egészségi hatása:**

A pénzbeli és természetbeni szociális és gyermekjóléti ellátásokról szóló önkormányzati rendelet a város polgáraira, vállalkozásaira, szervezeti egységeire, intézményeire környezeti és egészségi hatásokat nem gyakorol.

**Adminisztratív terheket befolyásoló hatása:**

A rendelet előkészítése a munkálatokban résztvevőknek különösebb adminisztratív terhet nem jelent.

**A rendelet megalkotásának szükségessége, a jogalkotás elmaradásának várható következményei:**

A rendeletben szabályozott támogatások jogosultsági feltételeinek pontosítása, valamint a rendeltetésszerű felhasználás biztosítása indokolja a rendelet módosítását.

**A rendelet alkalmazásához szükséges** **személyi, szervezeti, tárgyi, és pénzügyi feltételek:**

A rendelet alkalmazásához a pénzügyi feltételeket az önkormányzat 2018. évre vonatkozó költségvetési rendelete tartalmazza, a személyi, szervezeti, tárgyi feltételek a polgármesteri hivatalban biztosítottak.

Berettyóújfalu, 2018. április 18.

 Dr. Körtvélyesi Viktor

 jegyző

Berettyóújfalu Város Önkormányzata Képviselő-testülete

**/2018. (….) önkormányzati rendelete**

a pénzbeli és természetbeni szociális és gyermekjóléti ellátásokról szóló 1/2018. (I. 26.)

önkormányzati rendelet módosítására

(tervezet)

Berettyóújfalu Város Önkormányzata Képviselő-testülete az Alaptörvény 32. cikk (1) bekezdés a.) pontjában, a szociális igazgatásról és a szociális ellátásokról szóló 1993. évi III. tv-ben és a gyermekek védelméről és a gyámügyi igazgatásról szóló 1997. évi XXXI. tv-ben kapott felhatalmazás alapján Berettyóújfalu Város Önkormányzata Képviselő-testülete szervezeti és működési szabályzatáról szóló 4/2015. (II. 27.) önkormányzati rendelet 2. sz. mellékletében biztosított véleményezési jogkörében eljáró Berettyóújfalu Város Önkormányzata Humánpolitikai Bizottsága véleményének kikérésével a pénzbeli és természetbeni szociális és gyermekjóléti ellátásokról szóló 1/2018. (I. 26.) önkormányzati rendeletet (a továbbiakban: Rendelet) az alábbiak szerint módosítja.

**1. §**

A Rendelet 13.§ (1) és (5) bekezdése az alábbiak szerint módosul:

(1) Babaköszöntő csomagra jogosult az a szülő, akinek gyermeke 2018. január 1-jén, vagy azt követően született és a gyermek születésekor folyamatosan legalább egy éve életvitelszerűen Berettyóújfalu város közigazgatási területén él és **bejelentett berettyóújfalui lakóhellyel vagy tartózkodási hellyel rendelkezik.**

(5) A területileg illetékes védőnő csomag összetételére tett javaslata alapján a csomagok beszerzéséről és a jogosultak részére történő eljuttatásáról **az önkormányzat gondoskodik.**

**2. §**

A Rendelet 7. sz. melléklete helyébe jelen rendelet 1. számú melléklete lép.

**3. §**

Ez a rendelet 2018. május 1-jén lép hatályba.

polgármester jegyző

**1. számú melléklet**

**Kérelem óvodakezdési támogatás**

**megállapítása iránt**

|  |
| --- |
| A támogatást igénylő neve:        |
| Születési neve: |
| Anyja neve:    |
| Születési helye, időpontja:      |
| Telefonszáma: (megadása önkéntes)  |
| TAJ száma:     |
| Adóazonosító jele:      |
| Bejelentett lakóhelye: |
| Tartózkodási helye: |

A gyermek adatai:

|  |
| --- |
| A gyermek neve:          |
| Anyja neve:    |
| Születési helye, időpontja: |
| TAJ száma:     |
| Lakóhelye: |
| Tartózkodási helye: |

Nyilatkozom, hogy gyermekemet saját háztartásomban nevelem.

**Tudomásul veszem, hogy a részemre megállapított óvodakezdési támogatás kifizetése a család- és gyermekjóléti központ családgondozójának kezéhez történik. A megvásárlásra kerülő cikkek meghatározása során együttműködök az óvodával és a családgondozóval.**

Anyagi és büntetőjogi felelősségem tudatában nyilatkozom, hogy az általam közölt adatok a valóságnak megfelelnek.

Berettyóújfalu,…………………………...………

 ……………………………………….

kérelmező aláírása

A kérelemhez mellékelni kell :

* az óvoda vezetője által kiállított igazolást a beiratkozásról ill. az óvodai nevelésben való tényleges részvétel kezdő időpontjáról.